I august 1901 var det russiske polarskipet «Zarja» på vei over Laptevhavet for å lete etter det sagnomsuste Sannikov Land (Zemlja Sannikova), men skipet ble raskt blokkert av pakkis ved Nysibirøyene. I 1902 prøvde de å nå Sannikov land, som var ment å ligge bortenfor De Long-øyene, og holdt fram over isen mens «Zarja» lå innelåst. Den russiske polfareren og lederen av ekspedisjonen, baron Eduard Toll og tre av mannskapet forsvant sporløst i november 1902 mens de reiste fra Bennettøya og sørover på løse isflak.